РЕГЛАМЕНТ ЗА ИЗПЪЛНЕНИЕ (ЕС) 2021/1936 НА КОМИСИЯТА

от 9 ноември 2021 година

за изменение на Регламент за изпълнение (ЕС) 2018/2019 по отношение на някои растения за засаждане от вида Ficus carica L. и вида Persea americana Mill. с произход от Израел, за изменение на Регламент за изпълнение (ЕС) 2020/1213 по отношение на фитосанитарните мерки за въвеждането на тези растения за засаждане на територията на Съюза и за поправка на последния регламент за изпълнение

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 42, параграф 4, трета алинея от него,

като има предвид, че:

(1) Въз основа на предварителна оценка, с Регламент за изпълнение (ЕС) 2018/2019 на Комисията (2) е изготвен списък на високорисковите растения, растителни продукти и други обекти.

(2) С Регламент за изпълнение (ЕС) 2018/2018 на Комисията (3) се установяват конкретни правила относно процедурата, която да се следва при извършване на оценката на риска, посочена в член 42, параграф 4 от Регламент (ЕС) 2016/2031, по отношение на високорискови растения, растителни продукти и други обекти.

(3) След предварителна оценка 35 растения за засаждане с произход от всички трети държави бяха включени в приложението към Регламент за изпълнение (ЕС) 2018/2019 като високорискови растения, като сред тях фигурират растенията от вида Ficus carica L. и от рода Persea Mill.

(4) Съгласно Регламент (ЕС) 2016/2031 ако въз основа на оценка на риска се стигне до заключението, че растение, растителен продукт или друг обект с произход от дадена трета държава, група от трети държави или конкретна област в третата държава поражда неприемлив риск от вредители и този риск не може да бъде намален до приемливо равнище чрез прилагането на определени мерки, Комисията заличава това растение, растителен продукт или друг обект от списъка, установен с приложението към Регламент за изпълнение (ЕС) 2018/2019, и го добавя в списъка, посочен в член 41, параграф 2 от Регламент (ЕС) 2016/2031.

(5) С Регламент за изпълнение (ЕС) 2020/1213 на Комисията (4) се определят фитосанитарните мерки за въвеждането на територията на Съюза на определени растения, растителни продукти и други обекти, които са заличени от списъка, установен с приложението към Регламент за изпълнение (ЕС) 2018/2019.

(6) На 18 септември 2019 г. Израел подаде до Комисията искане за износ за Съюза на невкоренени едногодишни растения за засаждане, без листа, във вегетативен покой, с максимален диаметър 2 cm в основата на ствола и на едногодишни вкоренени резници от растения за засаждане, без листа, с растежна среда и с максимален диаметър 1 cm в основата на ствола, от вида Ficus carica L.

(7) На 26 ноември 2020 г. Европейският орган за безопасност на храните („Органът“) прие научно становище относно оценката на риска от стоката, състояща се от растения за засаждане от вида Ficus carica L. с произход от Израел (5). Органът набеляза Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis и Spodoptera frugiperda като вредители от значение за тези растения за засаждане, направи оценка на мерките за намаляване на риска, описани в досието за тези вредители, и оцени вероятността растенията да са свободни от вредители.

(8) На 1 септември 2019 г. Израел подаде до Комисията искане за износ за Съюза на вкоренени присадени растения за засаждане, с листа, с растежна среда и с максимален диаметър 1 cm при основата на стъблото и на невкоренени резници от растения за засаждане от вида Persea americana Mill. Искането беше придружено от съответното техническо досие.

(9) На 26 ноември 2020 г. Органът прие научно становище относно оценката на риска от стоката, състояща се от растения за засаждане от вида Persea americana Mill. с произход от Израел (6). Органът набеляза Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis и Tetraleurodes perseae като вредители от значение за тези растения за засаждане, направи оценка на мерките за намаляване на риска, описани в досието за тези вредители, и оцени вероятността растенията да са свободни от вредители.

(10) Въз основа на тези становища следва да бъдат приети необходимите мерки за намаляване на риска от посочените вредители под формата на фитосанитарни изисквания във връзка с вноса, за да се гарантира, че фитосанитарният риск от въвеждането на посочените растения в Съюза е намален до приемливо равнище. Поради това невкоренените едногодишни растения за засаждане, без листа, във вегетативен покой, с максимален диаметър 2 cm при основата на стъблото, от вида Ficus carica L. и едногодишните вкоренени резници от растения за засаждане, без листа, с растежна среда и с максимален диаметър 1 cm при основата на стъблото, от вида Ficus carica L., с произход от Израел, както и вкоренените присадени растения за засаждане, с листа, с растежна среда и с максимален диаметър 1 cm при основата на стъблото, от вида Persea americana Mill. и невкоренените резници от растения за засаждане от вида Persea americana Mill., с произход от Израел, следва да бъдат заличени от приложението към Регламент за изпълнение (ЕС) 2018/2019, а в приложението към Регламент за изпълнение (ЕС) 2020/1213 да бъдат добавени необходимите фитосанитарни мерки във връзка с вноса.

(11) Предвид големия брой вредители, набелязани по отношение на всяко от посочените растения, и установената от Органа несигурност се счита, че рискът от въвеждането на посочените растения в Съюза не може да се намали до приемливо равнище само чрез прилагане на мерките, предложени от Израел в досиетата. С цел намаляване на фитосанитарния риск до приемливо равнище и без да се засягат изискванията във връзка с вноса, установени в приложение VII към Регламент за изпълнение (ЕС) 2019/2072 на Комисията (7), следва да се изисква тези растения да бъдат отглеждани в свободни от вредители производствени обекти с физическа защита срещу въвеждането на посочените насекоми вредители и да бъдат официално инспектирани с цел откриване на тези вредители. Освен това по отношение на невкоренените резници от растения за засаждане от вида Persea americana Mill. с произход от Израел, за които в досието не е посочен максималният диаметър при основата на стъблото, следва да се приеме максимален диаметър от 2 cm при основата на стъблото, когато такива растения се представят за внос в Съюза. Инспекцията на пратките с посочените растения непосредствено преди износа следва също да бъде засилена в сравнение с инспекцията, посочена в представените от Израел досиета.

(12) Bemisia tabaci, Euwallacea fornicatus sensu lato (принадлежи към семейство Scolytidae (неевропейски популации)), Hypothenemus leprieuri (принадлежи към семейство Scolytidae (неевропейски популации)), Scirtothrips dorsalis и Spodoptera frugiperda са включени в списъка на карантинните вредители от значение за Съюза в приложение II към Регламент за изпълнение (ЕС) 2019/2072. Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Oligonychus perseae, Paracoccus marginatus, Penthimiola bella, Phenacoccus solenopsis, Plicosepalus acaciae, Pseudococcus cryptus, Pulvinaria psidii, Retithrips syriacus, Russellaspis pustulans и Tetraleurodes perseae все още не са включени в списъка на карантинните вредители от значение за Съюза в приложение II към Регламент за изпълнение (ЕС) 2019/2072, но е възможно, след провеждането на цялостна оценка на риска, да отговарят на условията за включване. Поради тази причина до извършването на пълна оценка на риска е необходимо горепосочените фитосанитарни мерки да се прилагат и по отношение на тези вредители.

(13) Поради това регламенти за изпълнение (ЕС) 2018/2019 и (ЕС) 2020/1213 следва да бъдат съответно изменени.

(14) В приложението към Регламент за изпълнение (ЕС) 2020/1213 се съдържат няколко грешки при позоваване на друго законодателство на Съюза относно здравето на растенията.

(15) Поради това Регламент за изпълнение (ЕС) 2020/1213 следва да бъде съответно поправен.

(16) С цел да бъдат спазени задълженията на Съюза, произтичащи от Споразумението на Световната търговска организация за санитарните и фитосанитарните мерки, вносът на тези стоки следва да бъде възобновен във възможно най-кратък срок. Поради това настоящият регламент следва да влезе в сила на третия ден след деня на публикуването му в Официален вестник на Европейския съюз.

(17) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1 Изменения на Регламент за изпълнение (ЕС) 2018/2019 Приложението към Регламент за изпълнение (ЕС) 2018/2019 се изменя в съответствие с приложение I към настоящия регламент.

Член 2 Изменения и поправки на Регламент за изпълнение (ЕС) 2020/1213 Приложението към Регламент за изпълнение (ЕС) 2020/1213 се изменя и поправя в съответствие с приложение II към настоящия регламент.

Член 3 Влизане в сила Настоящият регламент влиза в сила на третия ден след деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки. Съставено в Брюксел на 9 ноември 2021 година. За Комисията Председател Ursula VON DER LEYEN

(1) ОВ L 317, 23.11.2016 г., стр. 4.

(2) Регламент за изпълнение (ЕС) 2018/2019 на Комисията от 18 декември 2018 г. за изготвяне на временен списък на високорискови растения, растителни продукти или други обекти по смисъла на член 42 от Регламент (ЕС) 2016/2031, както и списък на растения, за чието въвеждане в Съюза не се изискват фитосанитарни сертификати по смисъла на член 73 от посочения регламент (ОВ L 323, 19.12.2018 г., стр. 10).

(3) Регламент за изпълнение (ЕС) 2018/2018 на Комисията от 18 декември 2018 г. за установяване на конкретни правила относно процедурата за извършване на оценката на риска на високорискови растения, растителни продукти и други обекти по смисъла на член 42, параграф 1 от Регламент (ЕС) 2016/2031 на Европейския парламент и на Съвета (ОВ L 323, 19.12.2018 г., стр. 7).

(4) Регламент за изпълнение (ЕС) 2020/1213 на Комисията от 21 август 2020 г. относно фитосанитарните мерки за въвеждането в Съюза на определени растения, растителни продукти и други обекти, които са заличени от приложението към Регламент за изпълнение (ЕС) 2018/2019 (ОВ L 275, 24.8.2020 г., стр. 5).

(5) EFSA PLH Panel (Европейски орган за безопасност на храните, Група по растително здраве), Scientific Opinion on the commodity risk assessment of Ficus carica plants from Israel (Научно становище относно оценката на риска от стоката за Ficus carica с произход от Израел), EFSA Journal (Бюлетин на ЕОБХ) 2021;19(1):6353, https://doi.org/10.2903/j.efsa.2021.6353

(6) EFSA PLH Panel (Европейски орган за безопасност на храните, Група по растително здраве), Scientific Opinion on the commodity risk assessment of Persea americana from Israel (Научно становище относно оценката на риска от стоката за Persea americana с произход от Израел), EFSA Journal (Бюлетин на ЕОБХ) 2021;19(2):6354, https://doi.org/10.2903/j.efsa.2021.6354

(7) Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).